
‘‘సినిమా పరిశ్రమలో ఓటమి, గెలుపు సహజం. నేను జయాపజయాలను రెండింటినీ చవిచూశాను. గెలుపు కన్నా ఓటమి నుంచి ఎక్కువగా నేర్చుకుంటాం. నేను ఓడినప్పుడు మరింత సీరియస్గా పనిచేసి విజయాన్ని దక్కించుకుంటాను’’ అన్నారు దర్శకుడు శ్రీను వైట్ల. ఆయన తెరకెక్కించిన తాజా చిత్రం ‘మిస్టర్’ ఈ నెల 14న విడుదల కానుంది. బేబి భవ్య సమర్పణలో లక్ష్మీ నరసింహ ప్రొడక్షన్స్ పతాకంపై నల్లమలుపు శ్రీనివాస్ (బుజ్జి), ఠాగూర్ మధు నిర్మించారు. వరుణ్తేజ్ సరసన హెబ్బా పటేల్, లావణ్య త్రిపాఠి కథానాయికలు. ఈ చిత్రం గురించి శ్రీను వైట్ల మాట్లాడుతూ ‘‘మిస్టర్ ఓ ట్రయాంగిల్ లవ్స్టోరీ. భావోద్వేగాలతో మిళితమైన స్వచ్ఛమైన ప్రేమకథను తెరకెక్కించాలని ఎప్పటినుంచో అనుకుంటూ ఉన్నాను. గోపీమోహన్ చెప్పిన కథ చాలా బాగా నచ్చింది. వరుణ్తేజ్ ఈ కథకు చక్కగా సరిపోతాడనిపించింది. నిర్మాతలకు కూడా ఇవన్నీ నచ్చడంతో సినిమాను మొదలుపెట్టారు. ప్రయాణాలకు ప్రాముఖ్యత ఉన్న చిత్రం కావడంతో స్పెయిన్ లోనే దాదాపు పదకొండు నగరాల్లో షూటింగ్ చేశాం. సౌత్ ఇండియాలో చిక్ మగళూర్, ఊటీ, కేరళలో కీలక సన్నివేశాలను తెరకెక్కించాం. వరుణ్లోని అన్ని రకాల నైపుణ్యాలను ఇందులో సంపూర్ణంగా చూపించే ప్రయత్నం చేశాం. తనలోని కామెడీ టైమింగ్ కూడా ఈ చిత్రంతో అందరికీ తెలుస్తుంది. సినిమా ఆద్యంతం ఫ్రెష్గా ఉంటుంది. చంద్రముఖి పాత్రలో లావణ్య, మీరా పాత్రలో హెబ్బా పటేల్ చక్కగా నటించారు. మిక్కీ పాటలకు ఇప్పటికే మంచి స్పందన వస్తోంది. నాకు సినిమాలంటే ప్రాణం. సినిమా సినిమాకీ అప్డేట్ అవుతుంటాను. ఎంతగా అప్డేట్ అయ్యానో తెలుసుకోవాలంటే ఈ సినిమాను చూడాల్సిందే. ఈ చిత్రాన్ని ప్రేక్షకుల ప్రేమ కోసం తెరకెక్కించాను ’’ అని చెప్పారు.

‘‘sinima parisramalo otami, gelupu sahajam. nenu jayaapajayaalanu rendintinii chavichusanu. gelupu kanna otami nunchi ekkuvagaa nerchukuntam. nenu odinappudu marinta seeriyasga panichesi vijayaanni dakkinchukuntaanu’’ annaru darsakudu srinu vaitla. aayana terakekkinchina taja chitram ‘mister’ ee nela 14na vidudala kaanundi. bebi bhavya samarpanalo lakshmi narasimha productions pataakampai nallamalupu srinivas (bujji), tagur madhu nirminchaaru. varuntej sarasana hebba patel, lavanya tripaati kathaanaayikalu. ee chitram gurinchi srinu vaitla maatlaadutuu ‘‘mister oo triangil lovstory. bhavodvegalatho militamaina swachchamaina premakathanu terakekkinchaalani eppatinuncho anukuntu unnaanu. gopimohan cheppina katha chala baga nachindi. varuntej ee kathaku chakkaga saripotadanipinchindi. nirmaatalaku kuudaa ivannee nachadamtho sinimaanu modalupettaaru. prayaanaalaku praamukhyata unna chitram kaavadamtho spain lone daadaapu padakondu nagaraallo shooting chesham. south indialo chik magalur, ooti, keralalo keelaka sannivesaalanu terakekkincham. varunlooni anni rakala naipunyaalanu indulo sampuurnamgaa choopinche prayatnam chesham. tanaloni comedy timing kuudaa ee chitramtho andarikee telustundi. sinima aadyantam freshga untundi. chandramukhi paatralo lavanya, meera paatralo hebba patel chakkaga natinchaaru. mikki paatalaku ippatike manchi spandana vastondi. naaku cinemalante praanam. sinima cinemaki apdate avutuntaanu. entagaa apdate ayyano telusukovalante ee sinimaanu chudalsinde. ee chitraanni prekshakula prema kosam terakekkinchaanu ’’ ani cheppaaru.